Национално знаме на Армения
Националното знаме на Армения се състои от три еднакви хоризонтални цветни полета – червено, синьо и кайсиево, подредени в този ред от горе надолу. Отношението ширина към дължина е 1:2.

Съществуват няколко теории за значението на цветовете, но най-разпространената е, че червеното представлява кръвта на арменците, пролята за защита на страната, синьото е природата на страната, а кайсиевото – националната смелост и трудолюбие. Според дефиницията записана в закона за знамето на Армения приет на 15 юни 2006 г., червения цвят символизира планинските земи, постоянната борба на арменците за живот, християнската вяра, независимостта и свободата. Синият цвят символизира стремежа на арменците да живеят мирно под синьото небе. Оранжевият цвят символизира изобретателността и трудолюбието на арменците.

В този вид, знамето е било национален флаг на Армения по време на кратката независимост на страната след първата световна война между 1918 и 1921 г. По времето, когато Армения е била част от СССР, знамето на Арменската ССР е представлявало сърп и чук на червен фон със синя ивица по средата. След обявяването на независимост през 1991, трикольорът отново е приет като официален символ на страната.

Дизайн 
Знамето на Армения е съставено от три хоризонтални цветни полета червено от горе, синьо в средата и кайсиево отдолу, и има правоъгълна форма с отношение ширина към дължина 1:2. Описанието е записано в Конституцията на страната приета на 5 юли 1995 г. с измененията приети на 6 декември 2015 г.

Формата и цветовете на националното знаме на Армения са определени от арменския институт по стандартизация

Цветовете на цветните полета в знамето са:

Знаме през годините

Външни препратки

Източници 

Армения
Национални символи на Армения